Ehdotus NEUVOSTON PÄÄTÖS Euroopan unionin ja sen jäsenvaltioiden sekä Moldovan tasavallan välistä yhteistä ilmailualuetta koskevaa sopimusta muuttavan pöytäkirjan allekirjoittamisesta Euroopan unionin ja sen jäsenvaltioiden puolesta sekä sen väliaikaisesta soveltamisesta Kroatian tasavallan Euroopan unioniin liittymisen huomioon ottamiseksi /* COM/2015/059 final - 2015/0034 (NLE) */





PERUSTELUT 1) Ehdotuksen tausta 110 || · Ehdotuksen perustelut ja tavoitteet / yleinen tausta Euroopan unionin ja sen jäsenvaltioiden sekä Moldovan tasavallan välinen yhteistä ilmailualuetta koskeva sopimus neuvoteltiin luvan antamisesta neuvottelujen aloittamiselle 16. kesäkuuta 2011 annetun neuvoston päätöksen perusteella. Sopimus allekirjoitettiin 26. kesäkuuta 2012. 120 || Kroatian tasavalta liittyi Euroopan unioniin 1. heinäkuuta 2013. Liittymisehdoista tehdyn asiakirjan 6 artiklan 2 kohdan mukaisesti Kroatia sitoutui liittymään jäsenvaltioiden ja unionin yhden tai usean kolmannen maan tai kansainvälisen järjestön kanssa tekemiin tai allekirjoittamiin sopimuksiin. Kroatian liittymiseksi edellä mainittuun Moldovan kanssa tehtyyn sopimukseen sovelletaan yksinkertaistettua menettelyä. Pöytäkirja olisi sen vuoksi allekirjoitettava kyseisen menettelyn ja Euroopan unionin toiminnasta tehdyn sopimuksen 218 artiklan 5 kohdan mukaisesti. Pöytäkirjassa määrätään kaikista sopimukseen vaadittavista kieliä koskevista mukautuksista, joita Kroatian liittymisestä aiheutuu. 130 || · Voimassa olevat aiemmat säännökset Pöytäkirjan määräykset korvaavat Euroopan unionin ja sen jäsenvaltioiden sekä Moldovan tasavallan välisen yhteistä ilmailualuetta koskevan sopimuksen määräykset tai niillä täydennetään mainittuja määräyksiä. 140 || · Johdonmukaisuus suhteessa unionin muuhun politiikkaan ja muihin tavoitteisiin Sopimus Moldovan kanssa on osa unionin ulkoisen ilmailupolitiikan puitteita, jotka on perustettu komission tiedonannossa ”Yhteisön ulkoisen ilmailupolitiikan kehittämisestä” (KOM(2005) 79) ja joita on hiljattain tarkasteltu komission tiedonannossa ”EU:n ulkoinen ilmailupolitiikka – Tulevat haasteet” (COM(2012) 556) ja asiaa koskevissa neuvoston päätelmissä. 2) Kuulemiset ja vaikutusten arviointi || · Asianomaisten osapuolten kuuleminen 211 || Kuulemismenettely, tärkeimmät kohderyhmät ja yleiskuvaus vastaajista Ei sovelleta. 212 || Tiivistelmä vastauksista ja siitä, miten ne on otettu huomioon Ei sovelleta. 3) EHDOTUKSEEN LIITTYVÄT OIKEUDELLISET NÄKÖKOHDAT 305 || · Tiivistelmä ehdotetuista toimista Pöytäkirjalla tehdään Euroopan unionin ja sen jäsenvaltioiden sekä Moldovan tasavallan väliseen yhteistä ilmailualuetta koskevaan sopimukseen tarvittavat muutokset, jotka aiheutuvat Kroatian liittymisestä EU:hun 1. heinäkuuta 2013. 310 || · Oikeusperusta Euroopan unionin toiminnasta tehdyn sopimuksen 100 artiklan 2 kohta ja 218 artiklan 5 kohta yhdessä liittymisasiakirjan 6 artiklan 2 kohdan kanssa. 4) Talousarviovaikutukset 409 || Ehdotuksella ei ole vaikutuksia unionin talousarvioon. 5) LISÄTIEDOT 570 || · Ehdotuksen yksityiskohtainen kuvaus Neuvostoa pyydetään hyväksymään Euroopan unionin ja sen jäsenvaltioiden sekä Moldovan tasavallan välistä yhteistä ilmailualuetta koskevaa sopimusta muuttavan pöytäkirjan allekirjoittaminen. Pöytäkirjaa olisi sovellettava väliaikaisesti sen allekirjoituspäivästä alkaen. 2015/0034 (NLE) Ehdotus NEUVOSTON PÄÄTÖS Euroopan unionin ja sen jäsenvaltioiden sekä Moldovan tasavallan välistä yhteistä ilmailualuetta koskevaa sopimusta muuttavan pöytäkirjan allekirjoittamisesta Euroopan unionin ja sen jäsenvaltioiden puolesta sekä sen väliaikaisesta soveltamisesta Kroatian tasavallan Euroopan unioniin liittymisen huomioon ottamiseksi EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan ja 218 artiklan 5 kohdan, ottaa huomioon Kroatian liittymisasiakirjan ja erityisesti sen 6 artiklan 2 kohdan toisen alakohdan, ottaa huomioon Euroopan komission ehdotuksen, sekä katsoo seuraavaa: (1) Neuvosto valtuutti komission 14 päivänä syyskuuta 2012 aloittamaan neuvottelut Euroopan unionin ja sen jäsenvaltioiden sekä Moldovan tasavallan välistä yhteistä ilmailualuetta koskevaa sopimusta[1] muuttavan pöytäkirjan tekemisestä Euroopan unionin ja sen jäsenvaltioiden sekä Kroatian tasavallan puolesta, jäljempänä ’pöytäkirja’, Kroatian tasavallan Euroopan unioniin liittymisen huomioon ottamiseksi. (2) Neuvottelut saatiin onnistuneesti päätökseen 16 päivänä syyskuuta 2014. (3) Pöytäkirja olisi allekirjoitettava unionin ja sen jäsenvaltioiden puolesta sillä varauksella, että sen tekeminen saatetaan myöhemmin päätökseen. (4) Pöytäkirjaa olisi sovellettava sen 3 artiklan 2 kohdan mukaisesti väliaikaisesti, ON HYVÄKSYNYT TÄMÄN PÄÄTÖKSEN: 1 artikla 1. Hyväksytään unionin ja sen jäsenvaltioiden puolesta Euroopan unionin ja sen jäsenvaltioiden sekä Moldovan tasavallan välistä yhteistä ilmailualuetta koskevaa sopimusta muuttavan pöytäkirjan allekirjoittaminen Kroatian tasavallan Euroopan unioniin liittymisen huomioon ottamiseksi sillä varauksella, että pöytäkirjan tekeminen saatetaan päätökseen. 2. Pöytäkirjan teksti on liitetty tähän päätökseen. 2 artikla Neuvoston pääsihteeristö laatii valtakirjan, jossa pöytäkirjan neuvottelijan nimeämä henkilö (nimeämät henkilöt) valtuutetaan allekirjoittamaan pöytäkirja sillä varauksella, että sen tekeminen saatetaan päätökseen. 3 artikla Pöytäkirjaa sovelletaan väliaikaisesti sen 3 artiklan 2 kohdan mukaisesti sen allekirjoittamisesta alkaen, kunnes se tulee voimaan. 4 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja [1] Sopimuksen teksti on julkaistu virallisessa lehdessä EUVL L 292, 20.10.2012, s. 3. LIITE Euroopan unionin ja sen jäsenvaltioiden sekä Moldovan tasavallan välistä yhteistä ilmailualuetta koskevaa sopimusta muuttava pöytäkirja Kroatian tasavallan Euroopan unioniin liittymisen huomioon ottamiseksi asiakirjaan Ehdotus neuvoston päätökseksi Euroopan unionin ja sen jäsenvaltioiden sekä Moldovan tasavallan välistä yhteistä ilmailualuetta koskevaa sopimusta muuttavan pöytäkirjan allekirjoittamisesta Euroopan unionin ja sen jäsenvaltioiden puolesta sekä sen väliaikaisesta soveltamisesta Kroatian tasavallan Euroopan unioniin liittymisen huomioon ottamiseksi PÖYTÄKIRJA Euroopan unionin ja sen jäsenvaltioiden sekä Moldovan tasavallan välistä yhteistä ilmailualuetta koskevan sopimuksen muuttamisesta Kroatian tasavallan Euroopan unioniin liittymisen huomioon ottamiseksi ITÄVALLAN TASAVALTA, BELGIAN KUNINGASKUNTA, BULGARIAN TASAVALTA, KROATIAN TASAVALTA, KYPROKSEN TASAVALTA, TŠEKIN TASAVALTA, TANSKAN KUNINGASKUNTA, VIRON TASAVALTA, SUOMEN TASAVALTA, RANSKAN TASAVALTA, SAKSAN LIITTOTASAVALTA, HELLEENIEN TASAVALTA, UNKARI, IRLANTI, ITALIAN TASAVALTA, LATVIAN TASAVALTA, LIETTUAN TASAVALTA, LUXEMBURGIN SUURHERTTUAKUNTA, MALTAN TASAVALTA, ALANKOMAIDEN KUNINGASKUNTA, PUOLAN TASAVALTA, PORTUGALIN TASAVALTA, ROMANIA, SLOVAKIAN TASAVALTA, SLOVENIAN TASAVALTA, ESPANJAN KUNINGASKUNTA, RUOTSIN KUNINGASKUNTA, ISON-BRITANNIAN JA POHJOIS-IRLANNIN YHDISTYNYT KUNINGASKUNTA, jotka ovat Euroopan unionista tehdyn sopimuksen ja Euroopan unionin toiminnasta tehdyn sopimuksen sopimuspuolia ja Euroopan unionin jäsenvaltioita, jäljempänä ’jäsenvaltiot’, ja EUROOPAN UNIONI, sekä MOLDOVAN TASAVALTA, jotka ottavat huomioon Kroatian tasavallan liittymisen Euroopan unioniin 1 päivänä heinäkuuta 2013, OVAT SOPINEET SEURAAVAA: 1 artikla Kroatian tasavalta on sopimuspuolena Euroopan unionin ja sen jäsenvaltioiden sekä Moldovan tasavallan välisessä 26 päivänä kesäkuuta 2012 allekirjoitetussa yhteistä ilmailualuetta koskevassa sopimuksessa, jäljempänä ’sopimus’. 2 artikla Sopimuksen kroatiankielinen teksti, joka on tämän pöytäkirjan liitteenä, on todistusvoimainen samoin edellytyksin kuin muutkin kielitoisinnot. 3 artikla 1. Sopimuspuolet hyväksyvät tämän pöytäkirjan omien menettelyjensä mukaisesti. Pöytäkirja tulee voimaan sopimuksen voimaantulopäivänä. Jos sopimuspuolet kuitenkin hyväksyvät tämän pöytäkirjan vasta sopimuksen voimaantulopäivän jälkeen, se tulee voimaan sopimuksen 29 artiklan 1 kohdan mukaisesti kuukauden kuluttua viimeisimmän sellaisen diplomaattisen nootin päiväyksestä, jolla sopimuspuolet vahvistavat, että kaikki tämän pöytäkirjan voimaantulon edellyttämät tarvittavat menettelyt on saatettu päätökseen. 2. Sopimuspuolet soveltavat tätä pöytäkirjaa väliaikaisesti sen allekirjoittamisesta alkaen. 4 artikla Tehty ... ... päivänä ...kuuta 2014 kahtena kappaleena sopimuspuolten jokaisella virallisella kielellä, ja kukin teksti on yhtä todistusvoimainen. JÄSENVALTIOIDEN PUOLESTA MOLDOVAN TASAVALLAN PUOLESTA EUROOPAN UNIONIN PUOLESTA